**Mama şi feciorul**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– Maică, nu mai osteni,

Că avem cu ce trăi,

Am şi casă şi bănuţi,

Eu, nu tu să mă ajuţi.

Maică, nu mai sunt copil,

Nu vezi că-s şi eu bătrân?!

– Pentru lume-i fi bătrân,

Pentru mine tot copil,

Pentru lume – om de stat,

Pentru mine – al meu băiat;

Pentru lume – fericit,

Pentru mine – necăjit.

– Până-n seară de cu zori

Tot o fuga, tot un zor,

Că te ştiu, te-au îndrăgit

Toate-albinele din câmp.

Maică, nu mai osteni,

Hai la noi şi-i mai trăi.

– Fiule, în cuibul tău

Ameţesc şi-mi vine rău,

Tare-i sus, n-aveţi nici nuc,

De la noi cum să mă duc?!

Eu, de n-am la geam un nuc,

Gălbenesc şi mă usuc.